เริ่มแรกมีอาการชาปลายนิ้วมือขวาเป็นๆหายประมาณ 2-3 เดือน ปัจจุบันมีความรู้สึกว่ามากขึนเกือบทั้งฝ่ามือ ถ้ากำของนานๆบางทีของจะหลุดมืออยากทราบว่าควรไปพบแพทย์แผนกไหน หรือซื้อยามาทานเองได้คะขอบ
สวัสดีค่ะ อาการชาบริเวณปลายนิ้วอาจเกิดจาก-ปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง-โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น-การบาดเจ็บ โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อน-เส้นเลือดสมองตีบหรือแตก แต่มักเป็นชาหนาๆ เป็นซีกใดซีกหนึ่งของร่างกาย หรือมีอาการกล้ามเนื้ออ่อนแรงร่วมด้วยขอแนะนำให้สังเกตอาการ และหลีกเลี่ยงการทำท่าที่กดทับบริเวณมือและนิ้ว ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ หากตอนนี้ชามาก อาจลดการกดทับหรือการเกร็งกล้ามเนื้อมากๆระหว่างการออกกำลังกายไปก่อน การใช้ยาเพื่อระงับปวดปลายประสาทนั้นสามารถใช้ได้ แต่ควรให้แพทย์ตรวจร่างกายดูก่อนว่าไม่มีสาเหตุร้ายแรงอื่นๆค่ะหากยังมีอาการชาเป็นเรื้อรัง ชามากขึ้นเรื่อยๆ หรือมีกล้ามเนื้ออ่อนแรงร่วมด้วย ควรพบแพทย์เพื่อตรวจเพิ่มเติม อาจเป็นแพทย์ทั่วไปเพื่อคัดกรองเบื้องต้นก่อนค่ะ